અમદાવાદ: ગુજરાતીઓનાં નવા વર્ષ વિક્રમ સંવત-2074નો શુક્રવારથી બે રાજયોગ સાથે પ્રારંભ થયો છે. બે રાજયોગનો બેસતા વર્ષના દિવસે પ્રજાની સુખાકારીમાં વધારો થશે. નવા વર્ષના પહેલા દિવસે લોકોએ વહેલી સવારથી જ આતશબાજી શરુ કરી દીધી હતી, અને એકબીજાને નવા વર્ષની શુભકામનાઓ આપી. નવા વર્ષના પ્રસંગે મંદિરોમાં પણ અન્નકૂટ, ગોવર્ધન પૂજાનું આયોજન કરાયું છે. વેપારીઓએ પણ નવા વર્ષમાં વેપાર-ધંધામાં વૃદ્ધિ આવે તે માટે દિવાળીએ ચોપડાનું પૂજન કર્યું હતું.